FNYT: Fogorvosi Nyilvántartás, Használhatósági tervezés
Interjú a használóval, jelentés
Végezte: E.D. (a tervező)
Letenni: FNYT tervezési dokumentáció, KG-HALAB könyvtár	FNYT-HT/1.1/1
1999 április 30	

Az interjú helye: Budapest, xxx, Dr. E.M. fogorvosi rendelője
alanya: H.E., asszisztensnő, és Dr. E.M. fogorvos
ideje: 1999. május 6. 13:55
időtartama: kb. 30 perc

	följegyzések	megjegyzések	
1	A kezelési karton egy A6-as, álló karton, 	Ráfér-e a karton a képernyőre? 
Milyen színű a karton?	
2	rajta előre kijelölve:
a beteg neve és mellette a fogszín
alatta a lakcíme		
3	Ezek alatt a fogstátusz jelölésére az ún. „Zsigmondi-kereszt”: 
egy széles vízszintes és egy középen metsző rövid függőleges  vonal, 
a fogak számával; alul és felül, balról jobbra 8-tól 1-ig, majd 1-től 8-ig 	Ötletroham: 
a Zsigmondi-keresztnél rámutatás is és azonosítás 
(pl: B-F-3) is kellhet ?.)	
4	A lap alsó felében egy négy oszlopra tagolt táblarész található, amely a kezelések beírására szolgál: dátum, a kezelés megnevezése, a kezelés díja, az addig kifizetett összeg  (előleg, részlet).	Az idők során egy karton betelhet?
Akkor a hátára írnak, vagy hozzáfűznek egy újat?
A programban görgetősáv, vagy lapozgatás?
A kezelések sorrendje a programban lehet fordított, jó ez?	
5	Új karton felvételénél elsősorban a név, cím sorokat töltik ki, ha pedig az idő engedi, a kezelés megkezdése előtt feljegyzik a fogstátuszt is. 
A fogszínt nem mindig írják fel. 		
6	Néha több adatot is fel szoktak még jegyezni a betegről, ilyen például a telefonszáma, gyerekek esetén (fogszabályozásnál) a születési ideje, 
illetve hogy kinek a révén került oda. 		
7	Szükségesnek látnák, de jelenleg nem írják fel: 
a beteg TAJ száma, 
munkahelyi címe és telefonszáma (szükség esetére), 
allergiás-e valamire, érzékeny-e valamilyen gyógyszerre.	Az adatok valamilyen csoportosítása segít?	
8	Egy új karton kitöltése 4-5 perc alatt végezhető el,
egy kezelésnél annak adatait 1-2 perc alatt írják rá a lapra.
Egy karton kikeresése általában 10-60 mp között van, ez elég sok körülménytől függ, ugyanis két tárolóban 
vannak rendszerezve a kartonok: egyikben a barátok, ismerősök, míg másikban a többi beteg kartonjai.
Ezek között a tapasztalat szerint előfordul keveredés is. 
A kartonokat nem szokták rögtön kezelés után visszarakni a helyükre, csak a nap végén, illetve ha túl sok karton gyűlik össze. 
Ezeket a feladatokat az asszisztensnő végzi.	Használhatósági cél: könnyebben, rövidebb idő alatt lehessen kikeresni és beírni (eltenni már nem is kell). 
Eleinte kézzel biztosan könnyebb lesz, hiszen az a megszokott. Ilyenkor szakmánkban külön megbecsülik a kezdeti várható teljesítményt és a begyakorlás utánit.	
9	A betegek berendelési időpontjait egy hagyományos, boltokban is kapható, A5 méretű határidőnaplóba írják. 
Egy oldalon egy nap található, minden órához két sor tartozik. 
A betegek neve kerül feljegyzésre, illetve ritka esetben a hosszabb idejű munka esetén, ezt a tényt is jelzik.
Mivel egy kezelés rövidebb is lehet fél óránál, ezért rendszeresen több név is kerül egy sorba.
Új rendelési időpont kiadásakor megkérdezik a beteget, hogy délelőtti vagy délutáni időpont jó neki (a rendelés ugyanis általában félnapos szokott lenni), ennek függvényében, a beteggel egyeztetve kiválasztanak egy napot, amikorra még van szabad időpont. 
A név feljegyzése mellé szükségesnek érzik még a kezelés fajtájának rendszeres feljegyzését, hogy ne csak a nagyobb munkákról tudják, hogy milyen kezelésre jön a beteg.	Van-e a piacon kész, megfelelő Határidő program? Egy ilyen program külön elemzést igényelhet (pl. szabad időpontok keresése).	
10	Esetenként különböző formanyomtatványokat is ki kell tölteniük. 
Az egyik ilyen a recept, mely a beteg nevét, címét, TAJ számát és életkorát tartalmazza, valamint a gyógyszer adatait. 
Ezen kívül még orvosi igazolást (iskolai hiányzás igazolására, illetve iskolai fogászat elkerülésének érdekében) szoktak kiállítani, ezekre külön, saját készítésű, fénymásolt nyomtatvány van. 
Egy kis, ugyancsak saját készítésű papírra szokták felírni a beteg következő időpontját, melyet a betegnek adnak oda.
Szükség lehet még számla nyomtatására is.	Ezek a csatlakozó programok ("szolgáltatások"). Az ilyen papírok gépből való nyomtatásának előnye: az elírások elkerülése, másolat a gépben, no és a könnyebbség.	
11	Az asszisztensnő pár éve elvégzett egy alapfokú számítástechnikai tanfolyamot, otthon van számítógépe, de nem használja. 
Korábban is elsősorban csak kikapcsolódásra, játékra használta otthon, de nem sokat.
A program egy előzetes változatát már használta, amikor a betegek nevét és címét bevitte az adatbázisba.
Használ jelenleg egy röntgenek kiértékelésére szolgáló program, Turbo Vision kezelőfelülettel, melyben a röntgen szükséges pontjait egy digitalizáló tábla segítségével lehet megadni.

Édesapám használja a számítógépet, de csak a számára szükséges programot tudja elindítani, illetve annak szükséges funkcióit kezelni. Szeretné megtanulni a szövegszerkesztő alapvető kezelését is, de erre még nem jutott ideje.	 Egyiküknél sem mondtad meg, hogy milyen gépet, KEFE-t használnak (parancsnyelv vagy G-KEFE)? A WinWord helyett érdemes lehet WordPad-et 
tanulni először: ez egyszerűbb.

12	A fogorvosi rendelőben található a váró és a rendelőszoba között egy kis helyiség, melyben többek között egy íróasztal és polcok találhatók. 
A számítógép ezen az íróasztalon helyezkedik el, a monitor magán az asztalon, előtte a billentyűzet, tőle jobbra pedig a digitalizáló tábla. 
Az egér helye kissé szűkös, mert a digitalizáló tábla elég nagy helyet elfoglal. A gép a földre került.	Ezt a "számítógpes munkahelyet" külön is érdemes lenne megvizsgálni, hogy lehet-e a dobozok, a bútorzat elhelyezésével javítani? A kényelmetlenség rossz motiváció, ez pedig hátráltatja a tanulást. (Félek, hogy itt nem egy méretes gépteremről, hanem egy szűk alkóvról van szó.)	
13			

Az „ellenőr” (gyakorlatvezető) és az interjú készítőjének levélváltásából
> Érdemes-e az alanyoknak odaadni egy pontokba szedett kérdés listát, vagy inkább szabad beszélgetést folytatni?
> ? Érdemes-e az interjú alatt magad előtt tartani egy vázlatot?
Az interjú során előttem volt a kérdések listája, de nem kötöttem nagyon ahhoz a beszélgetést. Figyeltem, hogy lehetőleg minden előkerüljön, és úgy tűnik, nem is maradt ki semmi a lényeges kérdésekkel kapcsolatban.
> M.: Mit jelentett az interjúk során a közeli ismeretség? 
Jobb volt így, mert sokkal kötetlenebb volt a beszélgetés így, hogy mindkettőjüket több éve (főleg apukámat :-) ismerem, nem kellett senkit magázni.
> Előny, vagy hátrány, hogy egyszerre két emberrel beszélgettél?
Az interjút elsősorban az asszisztensnővel végeztem, mivel az adminisztrációs tevékenységek nagy része az ő feladata. Apukám kiegészítette a dolgokat, helyenként ő is hozzáfűzött megjegyzéseket.
> Ráfér-e a karton (képe) a képernyőre? T.i. úgy, hogy bele lehessen gépelni? Milyen színű a karton?
A karton fehér, fekete előrenyomtatott vonalakkal. A képernyőre legalább két részletben fér rá (tekintve, hogy a tervezés során DOS-os képernyőben kellett gondolkodni, 25 sorral, szöveges módot használva)
> Hosszú idők során alighanem a karton betelik? Talán a hátára is lehet írni. (Számítógépnél görgetősáv.)
Igen, használják a karton hátoldalát is, de ezt elfelejtettem beleírni az összefoglalóba. 
Ráadásul a karton hátoldala nincs előre nyomtatva, ahogy az eleje.
> Az adatok csoportosíthatók-e: azonosítás, kiegészítő (telefon), e.ü., adminisztráció.
Én három csoportra osztottam az adatokat: A beteg személyes adatai, orvosi adatok, valamint a kezelések adatai. 
Az orvosi adatokhoz került a fogstátusz, plusz a kartonon jelenleg nem szereplő, de hasznos, és esetenként szükséges adatok (vérzékenység), a kezelések adataihoz pedig a karton nagy részét elfoglaló táblázat.
> Milyen további adatok kellhetnek a kiegészítő programokhoz?
Szükség van pl. a gyógyszerek felírásához szükséges 3-4 soros szövegekre, valamint az igazolások szövegeire.
*** Az interjú "jegyzőkönyve" (ez az irat) mellett érdemes ezt áttanulmányozva és végiggondolva hozzá (írásban) megjegyzéseket fűznöd. Olyanokat, amilyenek nekem is eszembe jutottak.
A megjegyzések között: milyen programok lennének csatolhatók (időszakos összegzések, APEH, recept, igazolás nyomtatás, stb. NB. Receptek nyomtatását már láttam megoldva: megfelelő nyomtatóba betölthetők előnyomott nyomtatványok. Milyen további adatok kellhetnek a kiegészítő programokhoz? 
A fogorvosi rendelőben található a váró és a rendelőszoba között egy kis helyiség, melyben többek között egy íróasztal és polcok találhatók. A számítógép ezen az íróasztalon helyezkedik el, a monitor magán az asztalon, előtte a billentyűzet, tőle jobbra pedig a digitalizáló tábla. Az egér helye kissé szűkös, mert a digitalizáló tábla elég nagy helyet elfoglal. A gép a földre került.
*** Ezt a "számítógépes munkahelyet" külön is érdemes lenne megvizsgálni, hogy lehet-e a dobozok, a bútorzat elhelyezésével javítani? A kényelmetlenség rossz motiváció, ez pedig hátráltatja a tanulást. (Félek, hogy itt nem egy méretes gépteremről, hanem egy szűk alkóvról van szó.)
*** Ez az interjúról készült "jelentés". Elvileg kellett volna értékelés nélküli jegyzőkönyvet is írni. Tegyük föl, hogy az magnó szalagon van. 
Ettől eltekintve nagyon jónak, hasznosnak tűnik, amit csináltál. 
Saját épülésedre vedd elő az interju tervezetét és nézd meg, hogy abból mindent megtudtál-e? Gondold meg, hogy egy következő interjúnál mit lehetne másképp csinálni. 
Ezeket a gondolatokat írd le magadnak és tedd el egy "HALAB-tapasztalatok" (vagy más efféle feliratú) iratgyűjtőbe.